《偈颂十二首 其六》
宋代·释安永

甚生标格，与么奇特。甚生标格，如是富贵。未离兜率降王宫，天上人间无比类。

万国来朝仰圣明，南山又见添苍翠。

作者简介：释安永（？～一一七三），号木庵，俗姓吴，闽县（今福建福州）人。弱冠为僧，未几谒懒庵于云门。懒庵徙怡山，命为首座。后继席。孝宗隆兴二年（一一六四），居乾元，迁黄檗。又三年，移住福州鼓山寺。乾道九年卒。为南岳下十七世，西禅懒庵鼎需禅师法嗣。有《木庵永和尚语》，收入《续古尊宿语要》卷五。《嘉泰普灯录》卷二一、《五灯会元》卷二○、《续灯正统》卷一○有传。今录诗四十六首。